ZMLUVA O DIELO

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnení medzi zmluvnými stranami

**Objednávateľ:**

Názov: **Obec Zemiansky Vrbovok**

Sídlo: Zemiansky Vrbovok 31, 962 41 Bzovík

Zastúpená: RNDr. Jana Horečná-Budinská – starostka obce

IČO: 00 648 825

Číslo účtu: SK72 0200 0000 0000 1712 0412

Bankové spojenie: VÚB, a.s.

ďalej len „**objednávateľ**“

a

**Zhotoviteľ:**

Názov: **\_\_\_\_\_\_\_\_\_\_\_\_\_\_**

Sídlo: \_\_\_\_\_\_\_\_\_\_\_\_\_\_

Zastúpená: \_\_\_\_\_\_\_\_\_\_\_\_\_\_

IČO: \_\_\_\_\_\_\_\_\_\_\_\_\_\_

Číslo účtu: \_\_\_\_\_\_\_\_\_\_\_\_\_\_

Bankové spojenie: \_\_\_\_\_\_\_\_\_\_\_\_\_\_

Tel: \_\_\_\_\_\_\_\_\_\_\_\_\_\_

e-mail: [\_\_\_\_\_\_\_\_\_\_\_\_\_\_](mailto:pavel.talian@gmil.com)

ďalej len „**zhotoviteľ**“

Čl. I

Predmet dohody

1. Zmluvné strany sa na základe ukončeného verejného obstarávania pod číslom 2019/ rozhodli uzatvoriť túto zmluvu, predmetom ktorej je vykonanie diela:

**Revitalizácia centra obce Zemiansky Vrbovok – Oddychová zóna “A“.**

1. Touto zmluvou sa zhotoviteľ zaväzuje vypracovať a odovzdať objednávateľovi dielo podľa špecifikácií uvedených v tejto zmluve, na základe požiadaviek objednávateľa a objednávateľ sa zaväzuje zaplatiť zhotoviteľovi za vykonané dielo dohodnutú cenu a riadne vykonané dielo prevziať.

Čl. II

Cena za vykonanie diela

1. Zmluvná cena je stanovená podľa § 3 zákona NR SR č. 18/1996 Z.z. o cenách, v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách a považuje sa za maximálnu cenu (vrátane DPH, cla, nákladov na skúšky a iných poplatkov) platnú počas celej doby vykonávania diela, okrem uvedených v ods. 2.

Zmluvná cena bez DPH ............................. €

20 % DPH ............................. €

Zmluvná cena vrátane DPH ............................. €

1. Cena diela zaokrúhlená na dve desatinné miesta je stanovená na základe oceneného výkazu výmer, projektovej dokumentácie stavby a súťažných podkladov.
2. Cena za dielo je maximálna a zahŕňa odplatu za splnenie všetkých zmluvných zväzkov zhotoviteľa vyplývajúcich zo zmluvy ako aj náhradu akýchkoľvek nákladov alebo výdavkov (vrátane nákladov alebo výdavkov na revízie, skúšky, kontroly a merania, poplatkov za energie, vodu, telefón a odstraňovanie alebo prepravu odpadov) zhotoviteľa vynaložených na riadne vykonanie a odovzdanie diela objednávateľovi spĺňajúceho stanovený účel v rozsahu podľa zmluvy a súťažných podkladov. Akékoľvek dodatky k zmluve navyšujúce cenu diela s výnimkou možností podľa bodu 5. tohto článku, sú vylúčené.
3. Zmluvné strany sa dohodli, že cena za vykonanie diela podľa predmetu zmluvy zahŕňa okrem iného aj náklady na vybudovanie, prevádzku, údržbu a vypratanie staveniska.
4. K zmene ceny môže dôjsť:

5.1. Pri zmene zákonnej sadzby DPH.

1. Zhotoviteľ je oprávnený vystaviť faktúru objednávateľovi len na základe súpisu skutočne vykonaných prác potvrdených stavebným dozorom, najviac však jeden krát za kalendárny mesiac. Súčasne zhotoviteľ po odovzdaní celého vykonaného diela vystaví objednávateľovi zostatkovú faktúru a zároveň vyhotoví aj konečnú faktúru za celé odovzdané dielo najneskôr do 30 dní odo dňa odovzdania diela.
2. Faktúra sa považuje za zaplatenú dňom pripísania jej sumy na účet zhotoviteľa.
3. V prípade omeškania objednávateľa s úhradou platieb má zhotoviteľ právo účtovať odberateľovi popri plnení aj úroky z omeškania podľa Obchodného zákonníka.

Čl. III

Platobné podmienky

1. Objednávateľ neposkytne zhotoviteľovi žiadny preddavok.
2. Zhotoviteľ sa zaväzuje vystaviť faktúru za vykonané dielo najneskôr do 30 dní odo dňa odovzdania diela.
3. Lehota splatnosti faktúry bude 15 dní od doručenia čistopisu faktúry objednávateľovi.
4. Neoddeliteľnou súčasťou faktúry bude stavebným dozorom odsúhlasený súpis vykonaných prác. Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne, pritom sa musí dodržiavať poradie položiek a označenie, ktoré je v súlade s oceneným opisom práce podľa zmluvy. Súčasťou je výkaz vykonaných množstiev, prípadne výkresy a iné doklady, ktoré sú potrebné pre preukázanie druhu a rozsahu práce.
5. Faktúra bude predkladaná v dvoch vyhotoveniach v písomnej podobe na adresu sídla objednávateľa uvedenú v tejto zmluve. Zhotoviteľom predložená faktúra k úhrade musí obsahovať zákonom stanovené náležitosti:

*Faktúra musí obsahovať najmä:*

* 1. *číslo stavby, názov stavby,*
  2. *číslo a názov objektu (prevádzkového súboru) – predmet úhrady,*
  3. *IČO zhotoviteľa, názov zhotoviteľa,*
  4. *číslo zmluvy (dodatku k zmluve),*
  5. *čiastku k úhrade,*
  6. *DPH,*
  7. *splatnosť faktúry.*

1. V prípade, že faktúra nebude obsahovať dohodnuté náležitosti uvedené v tejto zmluve, objednávateľ je oprávnený vrátiť faktúru pred uplynutím lehoty jej splatnosti bez zaplatenia zhotoviteľovi na doplnenie. Objednávateľ musí uviesť dôvod vrátenia. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi ako rovnopis s označením *„oprava“.*

Čl. IV

Termín plnenia diela

1. Zhotoviteľ vykoná dielo za podmienok dojednaných v tejto zmluve v termíne do 90 kalendárnych dní odo dňa účinnosti tejto zmluvy, najskôr však po protokolárnom odovzdaní staveniska. Tento termín nie je možné predĺžiť ani na základe vzájomnej dohody zmluvných strán iba z dôvodu prípadných zlých poveternostných podmienok.
2. Zhotoviteľ je povinný na žiadosť objednávateľa informovať ho o stave vykonaných stavebných prác.

Čl. V

Vykonanie diela a jeho odovzdanie

1. Objednávateľ poveruje funkciou stavebného dozoru .............................................., zhotoviteľ poveruje funkciou vedúceho stavby ...................................... .
2. Zhotoviteľ vykoná stavebné činnosti spojené s predmetom diela podľa tejto zmluvy na svoje náklady a nebezpečenstvo, pričom sa zaväzuje rešpektovať technické, špecifické a právne predpisy.
3. Zhotoviteľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré sú oprávnené zdržiavať sa v priestore staveniska a vybaví ich ochrannými pracovnými pomôckami. Zhotoviteľ je povinný zabezpečiť na stavbe požiarnu ochranu.
4. Zhotoviteľ vyzve písomne objednávateľa na prevzatie diela najmenej 3 dni pred dňom dokončenia diela. O odovzdaní a prevzatí diela spíšu zmluvné strany protokol o odovzdaní zhotoveného diela.
5. Zhotoviteľ sa zaväzuje, že v prípade potreby navýšiť svoje kapacity pre realizáciu danej zákazky bude prihliadať na sociálny aspekt a navýšenie zamestnancov bude formou zamestnania znevýhodnených uchádzačov o zamestnanie s trvalým pobytom v mieste realizácie danej zákazky.

Čl. VI

Zodpovednosť za vady diela a záručná doba

1. Zhotoviteľ zodpovedá za to, že predmet tejto zmluvy je zhotovený podľa noriem vzťahujúcich sa na predmet plnenia, dohodnutých zmluvných podmienok, a že počas záručnej doby bude spôsobilý na použitie na obvyklý účel a zachová si obvyklé vlastnosti.
2. Záručná doba je 5 rokov a začína plynúť odo dňa prevzatia diela objednávateľom.
3. Objednávateľ sa zaväzuje, že prípadnú reklamáciu, vady diela uplatní bezodkladne po jej zistení a to písomnou formou.
4. Zhotoviteľ sa zaväzuje začať s odstraňovaním prípadných vád do 5 pracovných dní od uplatnenia oprávnenej reklamácie objednávateľa a vady bezplatne odstrániť v čo najkratšom technicky možnom termíne.

Čl. VII

Sankcie

1. V prípade omeškania zhotoviteľa s odovzdaním predmetu diela v dohodnutom termíne zaplatí zhotoviteľ objednávateľovi zmluvnú pokutu vo výške 10,- eur za každý deň omeškania.
2. V prípade, ak dielo bude mať vady, zaplatí zhotoviteľ objednávateľovi zmluvnú pokutu vo výške 10 % z ceny predmetu diela.
3. V prípade omeškania objednávateľa s úhradou faktúr si môže zhotoviteľ uplatniť úrok z omeškania vo výške podľa zákona č. 513/1991 Zb. Obchodného zákonníka.

Čl. VIII

Zánik zmluvy

1. Táto zmluva zaniká riadnym ukončením a odovzdaním diela zhotoviteľom objednávateľovi a zaplatením ceny za dielo podľa ustanovení tejto zmluvy objednávateľom zhotoviteľovi.
2. Táto zmluva môže zaniknúť aj na základe dohody zmluvných strán, ku dňu ktorý si dohodnú.
3. Objednávateľ si vyhradzuje právo odstúpenia od zmluvy v prípade ak by došlo k porušeniu povinností zhotoviteľa, pri ktorom môže dôjsť k materiálnym škodám alebo k ohrozeniu zdravia, či života alebo k hrubému porušeniu technickej disciplíny zhotoviteľa pri zhotovení diela.
4. Objednávateľ je oprávnený odstúpiť od zmluvy aj v prípade podstatného prekročenia času plnenia, dohodnutého v Čl. IV bod 1 tejto zmluvy. Za podstatné prekročenie času plnenia sa považuje 30 dní odo dňa, od ktorého mal zhotoviteľ predmet diela odovzdať podľa Čl. IV tejto zmluvy.
5. Zhotoviteľ je oprávnený odstúpiť od zmluvy, ak objednávateľ neplní zmluvné záväzky, a tým zhotoviteľovi znemožňuje realizáciu diela.
6. Odstúpenie musí byť oznámené druhej zmluvnej strane písomne. V odstúpení musí byť uvedený dôvod, pre ktorý zmluvná strana odstupuje.

Čl. IX

Záverečné ustanovenia

1. Táto zmluva nadobúda platnosť a účinnosť dňom podpísania zástupcami oboch zmluvných strán.
2. Zmluva môže byť zmenená len vo forme písomných dodatkov, podpísaných oprávnenými zástupcami oboch zmluvných strán.
3. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.
4. Zmluva je vypracovaná v 4 vyhotoveniach, z ktorých 2 sú určené pre zhotoviteľa a 2 pre objednávateľa.
5. Táto zmluva o dielo nadobúda platnosť dňom jej podpisu obidvoma zmluvnými stranami a účinnosť dňom nasledujúcim po splnení odkladacej podmienky, ktorá spočíva v tom, že
6. dôjde k schváleniu príspevku o NFP,
7. dôjde k schváleniu procesu verejného obstarávania a
8. dôjde k zverejneniu predmetnej zmluvy na webovom sídle verejného obstarávateľa v súlade s § 47 a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Všetky tieto podmienky musia byť splnené kumulatívne.

V prípade neuzavretia zmluvy o nenávratný finančný príspevok, alebo neschválenia procesu verejného obstarávania poskytovateľom nenávratného finančného príspevku, si verejný obstarávateľ vyhradzuje právo využiť inštitút odkladacej podmienky a následne zmluvu anulovať.

1. Zhotoviteľ sa zaväzuje strpieť výkon kontroly/auditu/overovania súvisiaceho s dodávaným tovarom, prácami a službami, a to kedykoľvek počas trvania platnosti a účinnosti Zmluvy o poskytnutí nenávratného finančného príspevku na to oprávnenými osobami a záväzok poskytnúť týmto osobám všetku potrebnú súčinnosť.

Oprávnené osoby sú najmä:

1. Riadiaci orgán a ním poverené osoby,
2. Útvar následnej finančnej kontroly a nimi poverené osoby,
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. Orgán auditu, jeho spolupracujúce orgány a nimi poverené osoby,
5. Splnomocnení zástupcovia Európskej Komisie a Európskeho dvora audítorov,
6. Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

V Zemianskom Vrbovku, V \_\_\_\_\_\_\_\_\_\_\_\_\_\_\_\_\_\_\_\_,

dňa: \_\_\_\_\_\_\_\_\_\_\_\_\_ dňa: \_\_\_\_\_\_\_\_\_\_\_\_\_

**Objednávateľ: Zhotoviteľ:**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

objednávateľ: zhotoviteľ:

RNDr. Jana Horečná-Budinská